REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/18-21

2. februar 2021. godine

B e o g r a d

**Z A P I S N I K**

**17. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 28. JANUARA 2021. GODINE**

Sednica je počela u 12.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Vuk Mirčetić, Olja Petrović, Uglješa Mrdić, Đuro Perić, Toma Fila, Jovan Palalić, Ilija Matejić i Balint Pastor.

Sednici su prisustvovali Mina Kitanović, zamenik člana Odbora Željka Tomića, Marko Mladenović, zamenik člana Odbora Violete Ocokoljić i Vesna Ranković, zamenik člana Odbora Luke Kebare.

Sednici nisu prisustvovali članovi Odbora Marija Jevđić, Milenko Jovanov, Dubravka Kralj, Nevena Veinović i Milena Popović niti njihovi zamenici.

Na predlog predsednika, Odbor je jednoglasno (12 glasova za) usvojio sledeći

**D n e v n i r e d:**

- Usvajanje zapisnika 13,14,15. i 16. sednice Odbora;

1. Razmatranje Predloga za donošenje autentičnog tumačenja člana 64. stav 1. Zakona o visokom obrazovanju („Službeni glasnik RS“, broj 88/17, 73/18, 27/18-dr. zakon. 67/19 i 6/20-dr zakon), koji je podneo narodni poslanik Vladimir Orlić;

2. Razmatranje Predloga za donošenje autentičnog tumačenja člana 2. stav 1. tačke 3. Zakona o sprečavanju korupcije („Službeni glasnik RS“, broj 35/19i 88/19), koji je podneo narodni poslanik Aleksandar Martinović.

Pre prelaska na odlučivanje o tačkama Dnevnog reda, Odbor je jednoglasno (12 glasova za) usvojio, bez primedaba, zapisnike 13,14,15. i 16. sednice Odbora.

**Prva tačka dnevnog reda:** Razmatranje Predloga za donošenje autentičnog tumačenja člana 64. stav 1. Zakona o visokom obrazovanju („Službeni glasnik RS“, broj 88/17, 73/18, 27/18-dr. zakon. 67/19 i 6/20-dr zakon), koji je podneo narodni poslanik Vladimir Orlić

Odbor je razmotrio Predlog za donošenje autentičnog tumačenja odredbe člana 64. stav 1. Zakona o visokom obrazovanju („Službeni glasnik RS“, broj 88/17, 73/18, 27/18-dr. zakon. 67/19 i 6/20-dr zakon), koji je podneo narodni poslanik Vladimir Orlić.

Odbor je ocenio da je Predlog za donošenje autentičnog tumačenja opravdan, pripremio je Predlog autentičnog tumačenja i odlučio da ga dostavi Narodnoj skupštini po redovnom postupku.

Odbor je odluku doneo jednoglasno (12 glasova za).

Za prestavnika Odbora na sednici Narodne skupštine određen je predsednik Odbora.

Odbor je odluku doneo jednoglasno (12 glasova za).

**Druga tačka dnevnog reda:** Razmatranje Predloga za donošenje autentičnog tumačenja člana 2. stav 1. tačke 3. Zakona o sprečavanju korupcije („Službeni glasnik RS“, broj 35/19i 88/19), koji je podneo narodni poslanik Aleksandar Martinović

Odbor je razmotrio Predlog za donošenje autentičnog tumačenja odredbe 2. stav 1. tačke 3. Zakona o sprečavanju korupcije („Službeni glasnik RS“, broj 35/19i 88/19), koji je podneo narodni poslanik Aleksandar Martinović.

Odbor je ocenio da je Predlog za donošenje autentičnog tumačenja opravdan, pripremio je Predlog autentičnog tumačenja i odlučio da ga dostavi Narodnoj skupštini po redovnom postupku.

Odbor je odluku doneo jednoglasno (12 glasova za).

Za prestavnika Odbora na sednici Narodne skupštine određen je predsednik Odbora.

Odbor je odluku doneo jednoglasno (12 glasova za).

Sednica je završena u 12,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević